திருக்குறள் 206 (தீப்பாலதான்) தீப்பால தான்பிறர்கட் செய்யற்க நோய்ப்பால தன்னை யடல்வேண்டா தான் தீப் பால தான் பிறர்கண் செய்யற்க நோய்ப் பால தன்னை அடல் வேண்டாதான் (06) பரிமேலழகர் உரை (இதன்பொருள்) நோய்ப்பால தன்னை அடல்வேண்டாதான்= துன்பம் செய்யும் கூற்றவாகிய பாவங்கள் தன்னைப் பின்வந்து வருத்துதலை வேண்டாதவன்; தீப்பால தான் பிறர்கண் செய்யற்க= தீமைக்கூற்றவாகிய வினைகளைத் தான் பிறர்மாட்டுச் செய்யாது ஒழிக. பரிமேலழகர் உரை விளக்கம் செய்யின் அப்பாவங்களால் அடுதல் ஒருதலை என்பதாம்.